Diari Oficial de la Generalitat Valenciana


Sumari del DOGV 2804, del 02-08-1996 (1996/838954)

RESOLUCIÓ de 16 de juliol de 1996, de la Universitat de València, per la qual es convoca una oferta pública per cobrir una plaça d'analista de sistemes d'aquest organisme, per llançament de nova activitat
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2804

Data del DOGV
:   02-08-1996

Secció del DOGV
:   AUTORITATS I PERSONAL

Número del document
:   1996/838954


Data del document
:   16-07-1996

Organisme emissor
:   Universitat de València

Tipus de document
:   Resolució

Correcció d'errades

RESOLUCIó de 16 de juliol de 1996, de la Universitat de València, per la qual es convoca una oferta pública per cobrir una plaça d'analista de sistemes d'aquest organisme, per llançament de nova activitat .   
El Rectorat de la Universitat de València, fent ús de les atribucions que li confereix l'article 18, en relació amb l'article 3.e de la Llei de reforma universitària, convoca una plaça d'analista de sistemes, per llançament de nova activitat, d'acord amb les bases següents:  
1) Denominació del lloc de treball: analista de sistemes.  
2) Classificació del lloc de treball: grup A, complement de destinació 22, complement específic E040.  
3) Objecte: l'objecte d'aquesta oferta és cobrir una plaça d'analista de sistemes, per llançament de nova activitat.  
4) Requisits imprescindibles dels aspirants:  
- Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.  
- Tenir complits 18 anys el dia en què finalitze el termini de presentació de sol·licituds.  
- Llicenciat en Informàtica o equivalent.  
- Coneixement de valencià oral i escrit de nivell elemental, o compromís d'adquirir aquest coneixement en el termini d'un any des de la presa de possessió en el lloc o en el temps que permeta la programació del Servei de Normalització Lingüística.  
- No estar inhabilitat per a l'exercici de funcions públiques.  
- No haver estat separat mitjançant expedient disciplinari de qualsevol administració o treball públic.  
5) Perfil de la plaça:   
- Gestió i administració de sistemes UNIX, preferentment AIX, IRIX i HPUX per a suport de càlcul intensiu.  
- Planificació i configuració de gestors de cues Batch com NQS i LoadLeveler i cues d'impressió.  
- Coneixements en xarxes TCP/IP, DECNet i Apple Talk.  
- Llenguatges de programació FORTRAN i C.  
- Coneixements de sistemes de programació paral·lela (PVM i PVMe).  
- Implementació de paquets de càlcul científic sobre sistemes escalars i paral·lels.  
6) Mèrits preferents:  
- Experiència en instal·lació i configuració de sistemes operatius i paquets de càlcul en entorns de càlcul científic intensiu.  
- Experiència en gestió de recursos de càlcul, orientat al seu òptim aprofitament.  
- Experiència en integració d'equips en una gran xarxa multiprotocol.  
- Experiència en utilització de llibreries matemàtiques aplicades al càlcul intensiu i especialment en càlcul paral·lel.  
7) Sistema selectiu de la plaça:  
- Valoració del currículum dels aspirants (d'acord amb el barem que figura a l'annex II).  
- Entrevista amb el tribunal. L'entrevista consistirà a plantejar qüestions generals i/o en relació amb el perfil del lloc, i es podrà realitzar, si el nombre d'aspirants ho aconsella, mitjançant la formalització d'un qüestionari.  
8) Tribunal:  
- El rector o persona en qui delegue.  
- Dos representants de la Universitat designats pel rector.  
- Un representant de la Junta de Personal.  
- Un representant de la Comissió de PAS.  
9) Sol·licituds:  
Segons el model que figura a l'annex I d'aquesta convocatòria, es podrà recollir al Servei de Personal (PAS) de la Universitat de València (carrer de l'Antiga Senda de Senent, 11-1.ª).  
10) Presentació d'instàncies: Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11), en el termini de 20 dies naturals, a partir del 2 de setembre de 1996.   
Així mateix, cal presentar certificats de tots els requisits i mèrits que es fan constar al currículum, degudament compulsats.  
11) Norma final: Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, poden ser impugnats per les persones interessades en els casos i la forma que estableix la Llei 30/1992, de 26 de novembre, de règim jurídic de les administracions públiques i del procediment administratiu comú.  
Així mateix, l'administració, si escau, podrà revisar les resolucions del tribunal, d'acord amb l'esmentada norma.   
València, 16 de juliol de 1996.- El vicerector d'Organització Administrativa: Lluís Guia i Marín.  
ANNEX II  
Barem  
- Mèrits preferents:  
Experiència professional: 5 punts. S'entén per experiència professional la que estiga en relació amb l'anàlisi de sistemes universitaris.  
- Altres mèrits:  
Cursos de formació: 2 punts. Es valoraran, exclusivament, aquells cursos que tinguen relació directa amb el perfil de la plaça.   
Coneixement de valencià: per als qui acrediten tenir el nivell mitjà, 0,75 punts; per als qui acrediten tenir el nivell superior, 1 punt (sense caràcter acumulable).  
Altres mèrits relacionats amb el perfil de la plaça: 1 punt.  
- Entrevista   
Entrevista: 3 punts. El nombre d'aspirants que hagen de passar a la fase d'entrevista serà determinat pel tribunal que jutge les sol·licituds que es presenten.